Նյու Յորք, ես քեզ սիրում եմ

«Նյու Յորք, ես քեզ սիրում եմ» (), կինոալմանախ, «Փարիզ, ես քեզ սիրում եմ» ֆիլմի շարունակությունը։ Վերջին ֆիլմի գաղափարը կինոյի աշխարհում ընդունվել է մեծ խանդավառությամբ. տվյալ շարունակությունից բացի 2011 թվականին պլանավորել են ևս երեք աշխատանքներ (հերթականությամբ ֆիլմի համար ֆոն են դառնում Երուսաղեմը, Ռիո դե ժանեյրոն և Շանհայը), 2012 թվականին Հավանա, իսկ Ռուսաստանում 2010 թվականին նկարահանվել է «Մոսկվա, ես քեզ սիրում եմ» կինոալմանախը։ Ֆիլմի թողարկման ամսաթիվը բազմիցս հետաձգվել է։ ԱՄՆ-ում այն վարձույթի է հանվել 2009 թվականի հոկտեմբերի 16-ին։

Սյուժե և նկարահանումներ

Ռեժիսորներ և էպիզոդներ 
«Նյու Յորք, ես քեզ սիրում եմ» կինոալմանախը բաղկացած է 11 նովելներից՝ սիրո պատմություններից, որոնք ծավալվում են Նյու Յորքում։ Նովելներից յուրաքանչյուրը նկարահանել է մեկ ռեժիսոր (էպիզոդների ցուցադրման հերթականությամբ)՝ Ցզյան Վեն, Միրա Նաիր, Սյունձի Իվաի, Իվան Ատտալ, Բրետ Ռատներ, Ալեն Հյուզ, Շեխար Կապուր (փոխարինել է Էնթոնի Մինհելին, որը մահացել էր նովելի նկարահանումից կարճ ժամանակ առաջ՝ 2008 թվականի մարտին), Նատալի Պորտման (ռեժիսորական նորամուտ), Ֆաթիհ Աքըն, Ջոշուա Մարստոն։ Նովելից նովել փոփոխության համար պատասխանատու է եղել Ռենդել Բոլսմայերը։

Ֆիլմը ցուցադրվել է Տորոնտոյի կինոփառատոնում 2008 թվականին։ Այդ ժամանակ այն բաղկացած էր 13 նովելներից. վերոնշյալներից բացի ֆիլմում ներառել է Սքարլեթ Յոհանսոնի նովելը, որը, ինչպես Նատալի Պորտմանը, դրանից առաջ երբեք հանդես չէր եկել որպես կինոռեժիսոր, ինչպես նաև ռուս Անդրեյ Զվյագինցևը, բայց արդյունքում որոշվել է կրճատել ֆիլմը։ Ռեժիսորների ցանկում սկզբում ընդգրկված է եղել նաև Վուդի Ալլենը, հետո որոշվել է, որ նա նկարահանվի որպես դերասան Սքարլեթ Յոհանսոն նովելում, սակայն վերջում նա դուրս է եկել նախագծից։

Նովելներից մեկը, որում Նատալի Պորտմանը հանդես է գալիս հասիդուհու դերում, արդեն նկարահանվել էր Բրուքլինի կամրջի մոտակայքում 2008 թվականի մարտի 12-13-ը, սակայն երկրորդ գլխավոր դերի կատարող հասիդ Էյբ Կարպենը, որը դրանից առաջ երբեք չէր նկարահանվել ֆիլմերում, հրաժարվել է մասնակցել նախագծին իր կրոնական համայնքի արգելքի պատճառով։ Կարպենին անմիջապես փոխարինել է Իրֆան Խանը, իսկ Նատալի Պորտմանի կայքում ֆիլմի նկարահանումների նկարներում Կարպենի դեմքը ծածկված է Քիրա Նայթլիի նկարով։ Նաև ռեժիսորների ցանկից դուրս են մնացել նաև Էլբերտ Հյուզը և Պակ Չան Ուկը։

Նկարահանման պայմանները 
Պրոդյուսերները ռեժիսորներին ներկայացրել են հետևյալ պայմանները.
 Նովելներից յուրաքանչյուրի բյուջեն սահմանափակվում է 1 500 000 ԱՄՆ դոլարով (ամբողջ ֆիլմի հայտարարված բյուջեն կազմում է $14 000 000)։
 Զանգվածային տեսարաններում պետք է նկարահանվեին առավելագույնը 20 դերասաններ, իսկ նկարահանման համար պետք է օգտագործվեր որոշակի քանակի ժապավեն։
 Ռեժիսորին հնարավորություն է տրվել ինքնուրույն ընտրել հնչունային ռեժիսորին, օպերատորին և մոնտաժողին, իսկ մյուս մասնակիցներին նշանակել են պրոդյուսերները։

Դերերում 
1 նովել
 Հեյդեն Քրիստենսեն –Բեն
 Էնդի Գարսիա – Հարրի
 Ռեյչել Բիլնսոն – Մոլլի

2 նովել
Նատալի Պորտման – Ռիվկա Մելոուն
 Իրֆան Խան – Մանսուխբայ

3 նովել
 Օռլանդո Բլում – Դեյվիդ Քուլեր
 Քրիստինա Ռիչի – Կամիլլա

4 նովել
 Մեգի Քյու – Ջենիս Տեյլոր, մարմնավաճառ
 Իթան Հոուք – գրող
 Քրիս Կուպեր – Ալեքս
 Ռոբին Ռայթ Պեն – Աննա

5 նովել
 Անտոն Ելչին – Քեյն, շրջանավարտ
 Ջեյմս Կան – Միստեր Ռիկկոլի, դեղատան աշխատող
 Օլիվիա Տիրլբի– Մելորի Ֆիշ, դերասան
 Բլեյկ Լայվլի – Գաբրիել դի Մարկո, Քեյնի նախկին ընկերուհին

6 նովել
 Բրեդլի Քուփեր – Գուս Կուպեր
 Դրեա Դե Մատտեո – Լիդիա Կոլտ

7 նովել
 Ջուլի Քրիստի – Իզաբել Ալեն, երգչուհի
 Շայա Լեբաֆ – Ջեյկոբ
 Ջոն Հըրթ – հյուրանոցի աշխատակից

8 նովել
 Թեյլոր Գիր – Տեա
 Կարլոս Ակոստա – Դանտե, Տեայի հայրը
 Ջասինդա Բերրեթ – Մեգի, Տեայի մայրը

9 նովել
 Ուուր Յուջել – նկարիչ
 Շու Ցի – չինական խանութի վաճառող
 Բյորտ Յանգ – տանտեր

10 նովել
 Էլի Ուոլլակ – Էյբ
 Քլորիս Լիչման – Միտցի

11 նովել
 Ջասթին Բարտա – Ջասթին 
 Էմիլի Օհանա – Զոի
 Եվա Ամուրրի – Սառա

Զվյագինցևի էպիզոդի «Ապոկրիֆ»՝
 Նիկոլայ Պյորսելլ – տեսախցիկով տղան
 Գորան Վիշնիչ – տղամարդ նավահանգստտում
 Կարլա Գուջինո – կին նավահանգստում
 Հիզեր Մատարացո – անցորդ

Յոհանսոնի էպիզոդում՝
 Քևին Բեյքոն

Սաունդթրեք 
 Flower Room Girl – Cui Jian
 I’m in the Mood For Love – Jimmy McHugh, Dorothy Fields
 Klezmer Wedding Dance Medley – The Neshoma Orchestra
 No Surprises – Radiohead
 Tian Ya Ge Nu (The Wandering Sonstress) – Zhou Xuan
 Cha Cha Slide – Mr. C The Slide Man
 The Way You Look Tonight – The Michael Rose Orchestra
 The Only Living Boy In New York – Simon and Garfunkel
 Jupiter, The Bringer of Jollity – Gustav Holst
 XII Fossiles – Քամիլ Սեն-Սանս
 Sarabande – Էդվարդ Գրիգ
 No.3, I Hjemalandot – Edvard Grieg
 Iris – Daby Touré
 New York City Is The Place – The Con Artists

Ծանոթագրություններ

Արտաքին հղումներ 
 

2009 ֆիլմեր
Հյուզ եղբայրների ֆիլմեր
Ալմանախ ֆիլմեր
Ամերիկյան դրամա ֆիլմեր
Ամերիկյան մելոդրամա ֆիլմեր
Ֆիլմեր, որոնց գործողությունները տեղի են ունենում Նյու Յորքում
Նյու Յորքում նկարահանված ֆիլմեր
Անգլերեն ֆիլմեր
Ամերիկյան ֆիլմեր
Ֆրանսերեն ֆիլմեր
2008 ֆիլմեր
Ամերիկյան ռոմանտիկ կինոկատակերգություններ
2000-ականների ռոմանտիկ կինոկատակերգություններ
Ամերիկյան ռոմանտիկ կատակերգական դրամա ֆիլմեր
Բրեթ Ռետների ֆիլմեր
Ամերիկյան կատակերգական դրամա ֆիլմեր
Ամերիկյան ռոմանտիկ ֆիլմեր
Ֆրանսիական դրամա ֆիլմեր
Ֆրանսիական ռոմանտիկ ֆիլմեր
Ամերիկյան կինոկատակերգություններ